section_heading: Životopis
paragraph_text: Kekec je veseli pastir, vješt i neustrašiv koji se u svojim avanturama suočava s brojnim opasnostima. Pored pojedinih Kekečevih nevjerojatnih i bajkovitih avantura i junaštva, Vandot se trudio da opiše realni život jednog pastira, tako da Kekec postaje pravi simbol snalažljivosti, smjelosti i poštenja. U pričama o Kekecu jasno se prepoznaje Vandotov prekrasni rodni kraj - Kranjska Gora, dolina Tamar i rječica Pišnica sa svojim surovim kanjonom. Tijekom Drugog svjetskog rata, 1941. godine Nijemci su mnoge slovenske domoljube deportirali u Srbiju i Hrvatsku. Tada je i Vandot s obitelji deportiran u okolinu Slavonskog Broda gdje je i poginuo tijekom savezničkog bombardiranja 1944. godine. Vandotove knjige doživjele su brojna izdanja, ali tek poslije piščeve smrti. Tome su najviše doprinijeli filmovi o Kekecu koje je snimio Jože Gale. Snimljena su tri filma: